钦定古今图书集成/明伦汇编/闺媛典/第031卷 > 《楚妃叹》石崇
## 钦定古今图书集成/明伦汇编/闺媛典/第031卷 > 《楚妃叹》石崇

荡荡大楚，跨土万里。北据方城，南接交趾。西抚巴汉，
东被海涘。五侯九伯，是疆是理。矫矫庄王，渊渟岳峙。
冕旒垂睛，充纩塞耳。韬光戢曜，潜默恭己。内委樊姬，
外任孙子。猗猗樊姬，体道履信。既绌虞丘，九女是进。
杜绝邪佞，广启令嗣。割欢抑宠，居之不吝。不吝实难，
可谓知几。化自近始，著于闺闱。光佐霸业，迈德扬威。
群后列辟，式瞻洪规。譬彼江海，百川咸归。万邦作歌。
身没名飞。